2.12 ฐานะการเงิน และผลการดำเนินงาน

2.12.1 งบการเงิน

2.12.1.1 ชื่อผู้สอบบัญชีสำหรับปี 2547 ที่ได้รับความเห็นชอบจากสำนักงาน
สำหรับงบการเงินของบริษัท งบการเงินของบริษัทย่อย และงบการเงินรวม

นายบุญศรี เตชะวรุตมะ

ผู้สอบบัญชีอนุญาต 3336

บริษัท บีดีโอ ริชฟิลด์ จำกัด

2.  สรุปรายงานการตรวจสอบของผู้สอบบัญชี แบบไม่มีเงื่อนไข
    โดยมีข้อสังเกตเกี่ยวกับความไม่แน่นอนของเหตุการณ์ต่าง ๆ ตามที่กล่าวไว้ในวรรค ก) ถึง
    ง) ดังต่อไปนี้

1)  ตามที่กล่าวไว้ในหมายเหตุประกอบงบการเงินข้อ 2
    บริษัทฯและบริษัทย่อยประสบผลขาดทุนจากการดำเนินงานอย่างต่อเนื่อง
    และมีหนี้สินหมุนเวียนสูงกว่าสินทรัพย์หมุนเวียนอย่างเป็นสาระสำคัญ อย่างไรก็ตาม
    งบการเงินนี้ยังคงจัดทำขึ้นตามหลักการดำเนินงานอย่างต่อเนื่อง
    โดยถือว่าการขายหรือเรียกคืนสินทรัพย์และการจ่ายชำระหนี้สินของบริษัทฯและบริษัทย่อยจะเป็นไปตามปกติของธุรกิจ
    โดยไม่คาดว่าจะมีการหยุดชะงักของการดำเนินงานตามปกติของบริษัทฯและบริษัทย่อย

2)  ตามที่กล่าวไว้ในหมายเหตุประกอบงบการเงินข้อ 13 ที่ดินรอการพัฒนาของบริษัทย่อย (บริษัท
    สกายคลิฟฟ์ จำกัด) ซึ่งมีมูลค่าตามบัญชีประมาณ 409 ล้านบาท แสดงมูลค่าด้วยราคายุติธรรม
    ซึ่งประเมินโดยผู้ตีราคาอิสระตามรายงานของผู้ตีราคาอิสระ เมื่อวันที่ 14 กรกฎาคม 2542
    อย่างไรก็ตาม ในปี 2546 มีบริษัทแห่งหนึ่งได้เสนอซื้อที่ดินดังกล่าวในราคา 422 ล้านบาท
    ซึ่งเป็นราคาที่สูงกว่าราคาประเมิน นอกจากนี้ตอนปลายปี 2547
    บริษัทฯได้มีการร่างหนังสือแสดงเจตจำนงที่จะร่วมลงทุนที่จะพัฒนาโครงการที่พักอาศัยพร้อมบริการบนที่ดินดังกล่าวกับผู้ร่วมทุนแห่งหนึ่ง
    โดยที่บริษัทฯสามารถนำที่ดินดังกล่าวไปลงทุนได้ตามมูลค่าตามบัญชี
    จากราคาประเมินโดยผู้ประเมินอิสระในปี 2542 รวมทั้งราคาเสนอซื้อจากบริษัทแห่งหนึ่งในปี
    2546 และการร่างหนังสือแสดงเจตจำนงที่จะร่วม ลงทุนกับผู้ร่วมทุนแห่งหนึ่งตอนปลายปี 2547
    ทำให้บริษัทฯและบริษัทย่อยเชื่อว่าราคาตามบัญชี ณ วันที่ในงบดุลมิได้แตกต่างจากราคา
    ยุติธรรมอย่างมีสาระสำคัญ

3)  ตามที่กล่าวไว้ในหมายเหตุประกอบงบการเงินข้อ 24
    สืบเนื่องมาจากผลกระทบจากผลขาดทุนจากการดำเนินงานอย่างต่อเนื่อง บริษัทฯและบริษัทย่อย
    (บริษัท ชลสิน จำกัด)
    จึงได้มีการพิจารณาการด้อยค่าของอุปกรณ์ที่เกี่ยวข้องกับการดำเนินงานของบริษัทฯซึ่งมีมูลค่าตามบัญชี
    ณ วันที่ 31

  ธันวาคม 2547 ประมาณ 69.9 ล้านบาท เฉพาะของบริษัทฯประมาณ 49.4 ล้านบาท (2546 :
  ประมาณ 77.7 ล้านบาท และเฉพาะของบริษัทฯ 53.5 ล้านบาท)
  โดยได้จัดทำประมาณการกระแสเงินสดของการทำเหมืองหินแอนดีไซท์ขึ้นที่อัตราคิดลดร้อยละ 7
  จากประมาณการดังกล่าวแสดงให้เห็นว่าบริษัทฯและบริษัทย่อยจะมีกระแสเงินสดที่จะได้รับจากการดำเนินงานในอนาคตสูงกว่ามูลค่าตามบัญชีของสินทรัพย์ดังกล่าว
  บริษัทฯเชื่อว่ากระแสเงินสดสุทธิที่จะได้รับจากการทำเหมืองหินแอนดีไซท์ในอนาคตจะไม่มีความแตกต่างอย่างเป็นสาระสำคัญจากที่ประมาณการไว้และสูงกว่ามูลค่าตามบัญชี
  ณ วันที่ในงบดุลของสินทรัพย์ดังกล่าว อย่างไรก็ตาม
  ความไม่แน่นอนของความสามารถในการประมูลงานจากลูกค้ารายใหญ่และความสามารถในการขายหินแอนดีไซด์ของบริษัทฯเป็นปัจจัยสำคัญที่ทำให้ยอดคงเหลือของสินทรัพย์ที่เกี่ยวข้องกับการทำเหมืองหินแอนดีไซด์ของบริษัทฯอาจเกิดการด้อยค่าลงกว่ามูลค่าตามที่กล่าวข้างต้น

4)  ตามที่กล่าวไว้ในหมายเหตุประกอบงบการเงินข้อ 3
    ตามที่ตลาดหลักทรัพย์ให้เปิดซื้อขายหลักทรัพย์ของบริษัทฯ ตั้งแต่วันที่ 25 มีนาคม 2546
    เป็นต้นไป
    บริษัทฯต้องรายงานความคืบหน้าในการดำเนินธุรกิจของบริษัทฯแต่ละด้านมายังตลาดหลักทรัพย์ทุก
    3 เดือน

    2.  สรุปนโยบายการบัญชีที่สำคัญ

งบการเงินนี้จัดทำขึ้นตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย
ซึ่งมีผลบังคับตามพระราชบัญญัติการบัญชี พ.ศ. 2543

นโยบายการบัญชีที่สำคัญของบริษัทฯและบริษัทย่อยโดยสรุปมีดังต่อไปนี้ :

1. รายได้จากการขาย

ค่าขายแร่ดีบุกและหินแอนดีไซท์จะถือเป็นรายได้เมื่อได้ขายและส่งมอบสินค้าที่ผลิตแล้วโดยไม่รวมภาษีมูลค่าเพิ่ม

2. ค่าเผื่อหนี้สงสัยจะสูญ

ค่าเผื่อหนี้สงสัยจะสูญประมาณขึ้นจากจำนวนหนี้ที่อาจเรียกเก็บเงินจากลูกหนี้ไม่ได้
ซึ่งอาศัยประสบการณ์ในการเก็บเงินในอดีตและตามสถานะปัจจุบันของลูกหนี้คงค้าง ณ วันที่ในงบดุล

  3. สินค้าคงเหลือ

สินค้าคงเหลือตีราคาตามราคาทุน (วิธีถัวเฉลี่ย) หรือมูลค่าสุทธิที่จะได้รับแล้วแต่ราคาใดจะต่ำกว่า

  4. ค่าตัดจำหน่าย

เงินลงทุนในเหมืองหินแอนดีไซท์ (ไม่รวมต้นทุนที่ดินและต้นทุนการปรับปรุงที่ดิน)
และประทานบัตรเหมืองแร่ดีบุกตัดจำหน่ายปีละเท่า ๆ กันในระยะเวลา 25 ปี

  5. เงินลงทุนซึ่งบันทึกโดยวิธีส่วนได้เสีย

เงินลงทุนในบริษัทย่อย (ในงบการเงินเฉพาะของบริษัทฯ) แสดงตามวิธีส่วนได้เสีย
ผลขาดทุนจากบริษัทย่อยส่วนที่เกินกว่ามูลค่าเงินลงทุนในบริษัทย่อยจะแสดงเป็นหนี้สินภายใต้หัวข้อ
“สำรองผลขาดทุนจากเงินลงทุนซึ่งบันทึกโดยวิธีส่วนได้เสีย”

  6. เงินลงทุนอื่น

เงินลงทุนระยะยาวในตราสารทุนที่ไม่อยู่ในความต้องการของตลาดซึ่งบริษัทฯถือเป็นเงินลงทุนทั่วไปแสดงด้วยราคาทุน
บริษัทฯจะบันทึกขาดทุนจากการด้อยค่าของเงินลงทุนทั่วไปในงบกำไรขาดทุน
ถ้ามูลค่ายุติธรรมของเงินลงทุนต่ำกว่า มูลค่าตามบัญชี

  7. สินทรัพย์ถาวรและค่าเสื่อมราคา

  สินทรัพย์ถาวรแสดงมูลค่าในราคาทุนหลังจากหักค่าเสื่อมราคาสะสมที่เกี่ยวข้องแล้ว

ค่าเสื่อมราคาของสินทรัพย์ถาวรคำนวณโดยวิธีเส้นตรงจากราคาทุนหลังจากหักมูลค่าซากโดยประมาณ
ภายในอายุการใช้งานโดยประมาณของสินทรัพย์นั้นดังต่อไปนี้

  ส่วนปรับปรุงที่ดิน - 10 ปี

  อาคาร อาคารชั่วคราวและท่าเทียบเรือ - 5 ปีและ 20 ปี

  ยานพาหนะ - 5 ปี

  เครื่องตกแต่งและอุปกรณ์สำนักงาน - 10 ปี

  เครื่องจักรและอุปกรณ์ - 10 ปี

  อื่น ๆ - 5 ปีและ 10 ปี

ไม่มีการคิดค่าเสื่อมราคาสำหรับที่ดินและงานระหว่างก่อสร้าง

  8. ที่ดินรอการพัฒนา

ที่ดินรอการพัฒนาซึ่งถือเป็นสินทรัพย์ถาวรของบริษัทย่อยถูกบันทึกราคาเริ่มแรกในราคาทุน ณ
วันที่ได้สินทรัพย์มา
อย่างไรก็ตามหลังจากนั้นบริษัทย่อยได้จัดให้มีการประเมินราคาของที่ดินโดยผู้ประเมินราคา

อิสระและบันทึกสินทรัพย์ ดังกล่าวในราคาที่ตีใหม่
ทั้งนี้บริษัทย่อยจะได้จัดให้มีการประเมินราคาสินทรัพย์ดังกล่าวเป็นครั้งคราวเพื่อมิให้ราคาตามบัญชี ณ
วันที่ในงบดุลแตกต่างจากมูลค่ายุติธรรมอย่างมีสาระสำคัญ

  บริษัทย่อยบันทึกส่วนต่างซึ่งเกิดจากการตีราคาสินทรัพย์ดังต่อไปนี้

  - บริษัทย่อยบันทึกราคาตามบัญชีของสินทรัพย์ที่เพิ่มขึ้นจากการตีราคาใหม่ในบัญชี
  “ส่วนเกินทุนจากการตีราคา สินทรัพย์” ในส่วนของผู้ถือหุ้นในงบดุล อย่างไรก็ตาม
  หากสินทรัพย์นั้นเคยมีการตีราคาลดลงและบริษัทย่อยได้รับรู้ราคาที่ลดลงเป็นค่าใช้จ่ายในงบกำไรขาดทุนแล้ว
  ส่วนที่เพิ่มจากการตีราคาใหม่นี้จะถูกรับรู้เป็นรายได้ไม่เกินจำนวนที่เคยลดลงซึ่งได้รับรู้เป็นค่าใช้จ่ายในงบกำไรขาดทุนงวดก่อนแล้ว

  -
  บริษัทย่อยรับรู้ราคาตามบัญชีของสินทรัพย์ที่ลดลงจากการตีราคาใหม่เป็นค่าใช้จ่ายในงบกำไรขาดทุน
  อย่างไรก็ตาม หากสินทรัพย์นั้นเคยมีการตีราคาเพิ่มขึ้นและยังมียอดคงค้างของบัญชี
  “ส่วนเกินทุนจากการตีราคาสินทรัพย์” อยู่ในส่วนของผู้ถือหุ้น
  ส่วนที่ลดลงจากการตีราคาใหม่จะถูกนำไปหักออกจาก “ส่วนเกินทุนจากการตีราคาสินทรัพย์”
  ไม่เกินจำนวนซึ่งเคยตีราคาเพิ่มขึ้นของสินทรัพย์ชนิดเดียวกัน
  และส่วนที่เกินจะรับรู้เป็นค่าใช้จ่ายในงบกำไรขาดทุน

  9. ค่าใช้จ่ายในการสำรวจและพัฒนาเหมืองแร่

ค่าใช้จ่ายในการสำรวจและพัฒนาเหมืองแร่ซึ่งเกิดขึ้นก่อนวันที่ที่ได้รับประทานบัตรได้ตั้งพักเป็นรายการสินทรัพย์ในงบดุลรอตัดบัญชีเมื่อเริ่มมีรายได้จากการประกอบกิจการ

  10. ดอกเบี้ยที่คิดเป็นต้นทุน

ต้นทุนการกู้ยืมซึ่งเกี่ยวเนื่องกับการกู้ยืมสำหรับการสำรวจและพัฒนาเหมืองแร่จะถูกบันทึกเป็นส่วนหนึ่งของต้นทุนของค่าใช้จ่ายในการสำรวจและพัฒนาเหมืองแร่จนกว่าเหมืองแร่นั้นพร้อมที่จะใช้งาน

  11. เงินตราต่างประเทศ

อัตราแลกเปลี่ยนที่ใช้ :-

รายการที่เป็นเงินตราต่างประเทศซึ่งเกิดขึ้นระหว่างงวด - อัตราแลกเปลี่ยน ณ วันที่ที่เกิดรายการ

สินทรัพย์และหนี้สินที่เป็นเงินตราต่างประเทศคงเหลือ ณ วันที่ในงบดุล - อัตราแลกเปลี่ยน ณ วันที่ในงบดุล

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

12. เงินสมทบมูลภัณฑ์กันชน

เนื่องจากบริษัทฯเห็นว่าเงินสมทบมูลภัณฑ์กันชนที่จ่ายไปแล้วนั้นจะไม่ได้รับคืนจึงได้ถือนโยบายบันทึกเงินสมทบ
มูลภัณฑ์กันชนเป็นค่าใช้จ่ายแทนที่จะถือเป็นรายการสินทรัพย์ในงบดุล

13. การด้อยค่าของสินทรัพย์

บริษัทฯบันทึกลดราคาตามบัญชีของสินทรัพย์ให้เท่ากับมูลค่าที่คาดว่าจะได้รับคืน
หากมูลค่าที่คาดว่าจะได้รับคืน
ต่ำกว่าราคาตามบัญชีของสินทรัพย์นั้นส่วนที่ลดลงคือรายการขาดทุนจากการด้อยค่า

  14. ขาดทุนต่อหุ้นขั้นพื้นฐาน

ขาดทุนต่อหุ้นขั้นพื้นฐานที่แสดงไว้ในงบกำไรขาดทุนคำนวณโดยการหารขาดทุนสุทธิสำหรับปีด้วยจำนวนของหุ้นสามัญถัวเฉลี่ยถ่วงน้ำหนักที่ออกอยู่ในระหว่างปี

  15. การใช้ประมาณการทางบัญชี

ในการจัดทำงบการเงินให้เป็นไปตามหลักการบัญชีที่รับรองทั่วไป
ฝ่ายบริหารต้องใช้การประมาณและตั้งข้อ สมมติฐานหลายประการ
ซึ่งมีผลกระทบต่อจำนวนเงินที่เกี่ยวข้องกับรายได้ ค่าใช้จ่าย สินทรัพย์และหนี้สิน และการเปิดเผย
ข้อมูลเกี่ยวกับสินทรัพย์และหนี้สินที่อาจเกิดขึ้น
ซึ่งผลที่เกิดขึ้นจริงอาจแตกต่างไปจากจำนวนที่ประมาณไว้

3.  สรุปฐานะทางการเงิน

  งบการเงินประจำปี และงบการเงินรวม โดยเปรียบเทียบ(ตรวจสอบแล้ว) 2 ปี ที่ผ่านมา

[TABLE]

[TABLE]

[TABLE]

[TABLE]

2.12.1.5 ตารางแสดงอัตราส่วนทางการเงิน ณ สิ้นปีบัญชี 2547 และ 2546 (ตรวจสอบแล้ว)

  ------------------------------------ ------------- ----------- ------------------- ----------
                                       งบการเงินรวม               งบการเงินเฉพาะบริษัท   

                                       2547          2546        2547                2546

  อัตราส่วนสภาพคล่อง                                                                     

  อัตราส่วนสภาพคล่อง (เท่า)                1.21          0.17        0.79                0.29

  อัตราส่วนสภาพคล่องหมุนเร็ว (เท่า)          1.01          0.02        0.13                0.02

  อัตราส่วนสภาพคล่องกระแสเงินสด (เท่า)      (0.81)        0.61        (0.66)              (0.14)

  อัตราส่วนหมุนเวียนลูกหนี้การค้า (เท่า)        22.55         15.41       22.55               15.41

  ระยะเวลาเก็บหนี้เฉลี่ย (วัน)               15.96         23.36       15.96               23.36

  อัตราส่วนหมุนเวียนสินค้าคงเหลือ (เท่า)       5.60          3.31        4.86                3.46

  ระยะการขายสินค้าเฉลี่ย (วัน)              64.25         108.82      74.02               103.94

  อัตราส่วนหมุนเวียนเจ้าหนี้ (เท่า)            1.90          1.64        29.26               13.91

  ระยะเวลาชำระหนี้ (วัน)                  189.66        219.14      12.30               25.88

  Cash Cycle (วัน)                      (109.45)      (86.97)     77.68               101.42

  อัตราส่วนแสดงความสามารถในการหากำไร                                                   

  อัตรากำไรเบื้องต้น (%)                   6.60%         (11.31%)    4.02%               (7.94%)

  อัตรากำไรสุทธิ (%)                      (95.75%)      (101.68%)   (70.55%)            (88.11%)

  อัตราผลตอบแทนผู้ถือหุ้น (%)                (6.26%)       (5.57%)     (7.05%)             (6.46%)

  อัตราส่วนแสดงประสิทธิภาพในการดำเนินงาน                                                  

  อัตราผลตอบแทนจากสินทรัพย์ (%)            (4.88%)       (4.43%)     (5.47%)             (5.05%)

  อัตราผลตอบแทนจากสินทรัพย์ถาวร (%)        (21.82%)      (26.30%)    (40.82%)            (47.02%)

  อัตราการหมุนเวียนของสินทรัพย์ (เท่า)        0.05          0.04        0.08                0.06

  อัตราส่วนวิเคราะห์นโยบายทางการเงิน                                                      

  อัตราส่วนหนี้สินต่อส่วนผู้ถือหุ้น (เท่า)          0.23          0.35        0.27                0.31

  อัตราส่วนความสามารถชำระดอกเบี้ย (เท่า)    (9.85)        (7.28)      (6.74)              (6.60)

  อัตราส่วนความสามารถชำระภาระผูกพัน (เท่า)  (6.89)        (5.09)      (4.72)              (4.62)

  อัตราส่วนความสามารถชำระภาระผูกพัน (Cash  (1.37)        (0.21)      (0.77)              (0.13)
  Basis) (เท่า)                                                                       

  อัตราการจ่ายเงินปันผล (%)                0.00%                                         
  ------------------------------------ ------------- ----------- ------------------- ----------

2.  คำอธิบายและการวิเคราะห์ฐานะการเงินและผลการดำเนินงาน

สรุปผลการดำเนินงานทางการเงิน

ในปี 2547 บริษัทฯ มีผลประกอบการขาดทุนจำนวน 57.15 ล้านบาท บริษัทฯ
ยังคงมีรายได้มาจากเพียงสองในสามของธุรกิจหลักคือการทำเหมืองแร่ดีบุก และเหมืองหินแอนดีไซท์
อย่างไรก็ตาม ในปี 2547 บริษัทฯ ได้รับอนุมัติเงินกู้จำนวน 13.3 ล้านเหรียญสหรัฐ
สำหรับการก่อสร้างโรงงานและซื้อเครื่องจักรอุปกรณ์สำหรับโครงการเหมืองแร่ทองคำของบริษัทฯ
ที่จังหวัดเลย
คาดว่าการก่อสร้างจะแล้วเสร็จและเริ่มดำเนินการผลิตได้ในราวปลายไตรมาสสุดท้ายของปี 2548
ดังนั้น นับตังแต่ปี 2548 เป็นต้นไป บริษัทฯ จะมีการรับรู้รายได้จากโครงการเหมืองแร่ทุกโครงการ
คือเหมืองหินแอนดีไซท์ เหมืองแร่ดีบุก และ เหมืองแร่ทองคำ

ผลประกอบการเหมืองแร่ดีบุก

ในปี 2547 รายได้จากแร่ดีบุกและแทนทาลั่มเพนด๊อกไซด์ของบริษัทฯ
เป็นไปตามการผลิตและระดับราคาดีบุกในตลาดโลก บริษัทฯ
มีรายได้จากการขายแร่ดีบุกทั้งหมดเท่ากับ 39.77 ล้านบาท เทียบกับปี 2546
ที่บริษัทมีรายได้จำนวน 20.83 ล้านบาท หรือเพิ่มขึ้นร้อยละ 90.93 ในขณะเดียวกัน
ต้นทุนการขายแร่ดีบุกจากผู้รับเหมาเพิ่มขึ้นร้อยละ 94.85 จากปีก่อนหน้านี้
ทั้งนี้เป็นผลจากราคาดีบุกที่เพิ่มขึ้น อย่างไรก็ตาม อัตรากำไรของบริษัทฯ ลดลงเล็กน้อยจากร้อยละ
8.69 เป็นร้อยละ 6.81 ในปี 2547 ทั้งนี้ เนื่องจากการเพิ่มขึ้นของค่าภาคหลวงและค่าแต่งแร่
ส่วนรายได้จากค่าพรีเมี่ยมคุณภาพของสินแร่ดีบุกที่มีแทนทาลั่มเพนด๊อกไซด์เจือปน
เพิ่มขึ้นเล็กน้อยจากจำนวน 0.45 ล้านบาท ในปี 2546 เป็น 0.51 ล้านบาท ในปี 2547

ผลประกอบการเหมืองหินแอนดีไซท์

ในปี 2547 รายได้จากการขายหินแอนดีไซท์เพิ่มขึ้นร้อยละ 19.19 จากปีก่อนหน้า
โดยมีรายได้จากการขายหินแอนดีไซท์เท่ากับ 17.39 ล้านบาท เทียบกับจำนวน 14.59 ล้านบาท
ในปีก่อนหน้า ในด้านต้นทุนการขาย ต้นทุนขายหินแอนดีไซท์ ลดลงจากจำนวน 20.40 ล้านบาท ในปี
2546 เป็น 16.33 ล้านบาท ในปี 2547 หรือลดลงร้อยละ 19.95 จากปีก่อนหน้า ทำให้บริษัทฯ
มีอัตรากำไรขั้นต้นร้อยละ 6.10 เทียบกับอัตราปีก่อนหน้าที่ไม่มีอัตรากำไรขั้นต้นเลย
ผลการดำเนินงานที่ดีขึ้นนี้ เป็นผลจากยอดขายหิน Aggregate
ที่เพิ่มขึ้นจากการขยายตลาดไปในโครงการก่อสร้างต่างๆ ของกรมทางหลวง นอกจากนี้ บริษัทฯ
ยังได้ปรับปรุงสายการผลิตและซ่อมบำรุงโรงโม่เพื่อเพิ่มประสิทธิภาพในการผลิตด้วย

ผลประกอบการโดยรวม

บริษัทฯ มีรายได้รวม 59.68 ล้านบาท เพิ่มขึ้นร้อยละ 37.89 จากจำนวน 43.23 ล้านบาท ในปี
2546
การเพิ่มขึ้นของรายได้รวมดังกล่าวเป็นผลจากการเพิ่มขึ้นของทั้งรายได้จากดีบุกและหินแอนดีไซท์

ค่าใช้จ่ายในการบริหารเพิ่มขึ้นค่อนข้างมากจากจำนวน 36.25 ล้านบาท ในปี 2546 เป็น 64.61
ล้านบาท ในปี 2547 หรือเพิ่มขึ้นร้อยละ 76.92 จากปีก่อนหน้า
ค่าใช้จ่ายที่เพิ่มขึ้นส่วนใหญ่เป็นค่าที่ปรึกษาในโครงการก่อสร้างอาคารชุดพักอาศัย
และโครงการเหมืองแร่ทองคำ ตลอดจนค่าธรรมเนียมใบอนุญาตต่างๆ
รวมถึงค่าใช้จ่ายในการทำรายงานการตรวจสอบและสอบทานข้อมูลโครงการเหมืองแร่ทองคำเพื่อประกอบการอนุมัติสินเชื่อด้วย
ส่วนดอกเบี้ยจ่ายยังคงอยู่ในระดับเดียวกับปีที่ผ่านมา

สภาพคล่องของกิจการ

ณ วันที่ 31 ธันวาคม 2547 ทรัพย์สินหมุนเวียนของบริษัทฯ มีจำนวน 172.99 ล้านบาท
เทียบกับจำนวน 36.03 ล้านบาท ในปีก่อนหน้าหนี้สินหมุนเวียนลดลงจาก 216.17 ล้านบาท ในปี
2546 เป็น 143.41 ล้านบาท ในปี 2547 หรือลดลงร้อยละ 33.66
ส่งผลให้อัตราส่วนสภาพคล่องอยู่ที่ระดับ 1.21 เท่าเทียบกับ 0.17 เท่า ในปี 2546

การปรับตัวดีขึ้นของอัตราส่วนสภาพคล่องเป็นผลมาจากการเพิ่มทุนของบริษัทฯ
โดยเงินเพิ่มทุนส่วนหนึ่งถูกนำไปชำระเงินกู้ระยะสั้นจากสถาบันการเงิน
ที่ใช้ไปในการก่อสร้างสาธารณูปโภคพื้นฐานของโรงงานเหมืองแร่ทองคำของบริษัทฯ
และอีกส่วนหนึ่งใช้ไปในโครงการอาคารชุดที่พักอาศัย ของบริษัทฯ นอกจากนี้ บริษัทฯ
ยังได้รับเงินกู้ยืมระยะยาวสำหรับสำนักงานแห่งใหม่ของบริษัทฯในปี 2004 ด้วย
อันทำให้หนี้สินระยะสั้นลดลง และมีสภาพคล่องดีขึ้น

กระแสเงินสดสำหรับกิจกรรมการลงทุน

เงินสุดสุทธิใช้ไปในกิจกรรมการดำเนินงาน เท่ากับ 145.28 ล้านบาท
เงินสดส่วนใหญ่ใช้ไปในการลดภาระเจ้าหนี้การค้าในการดำเนินโครงการอาคารชุดที่พักอาศัย
รวมทั้งลดภาระเจ้าหนี้สำหรับการซื้อการสำนักงานของบริษัทฯ และการซื้อที่ดินที่จังหวัดภูเก็ต

กระแสเงินสดสำหรับกิจกรรมการลงทุน

เงินสดสุทธิใช้ในเพื่อการลงทุนมีจำนวน 44.69 ล้านบาท
เงินสดส่วนใหญ่ใช้ไปในการลงทุนเพิ่มเติมในบริษัท ทุ่งคำ จำกัด
ซึ่งดำเนินโครงการเหมืองแร่ทองคำที่จังหวัดเลย นอกจากนี้
ใช้ไปในการศึกษาโครงการฟื้นฟูและพัฒนาอ่าวภูเก็ต รวมทั้งซื้อที่ดินจำนวนหนึ่งผืนที่จังหวัดภูเก็ต

กระแสเงินสดสำหรับกิจกรรมการจัดหาเงิน

เงินสดสุทธิจาการจัดหาแหล่งเงินทุน มีจำนวน 329.74 ล้านบาท บริษัทฯ เพิ่มทุนจดทะเบียน
โดยเป็นการจัดสรรหุ้นสามัญเพิ่มทุนให้แก่บุคคลในวงจำกัด และกรรมการและพนักงาน
ทำให้ทุนจดทะเบียนชำระแล้วของบริษัทฯ เพิ่มขึ้นจาก 483.65 ล้านบาท เป็น 605.55 ล้านบาท
ทั้งนี้บริษัทฯ มีการใช้เงินส่วนใหญ่ไปในกิจกรรมการลงทุน

ดังกล่าวข้างต้น
รวมทั้งใช้ในการชำระคืนเงินกู้ยืมระยะสั้นแก่สถาบันการเงินเพื่อไถ่ถอนที่ดินสำหรับโครงการอาคารชุดที่พักอาศัยด้วย

ความสามารถในการทำกำไร

บริษัทฯ ได้รับอนุมัติเงินกู้จำนวน 13.3 ล้านเหรียญสหรัฐ
สำหรับการก่อสร้างโรงงานและซื้อเครื่องจักรสำหรับโครงการเหมืองแร่ทองคำในเดือนธันวาคม
2547 ปัจจุบัน บริษัทฯ ได้เริ่มดำเนินการก่อสร้างสาธารณูปโภคพื้นฐาน
และเตรียมการก่อสร้างฐานรากโรงงานแล้ว บริษัทฯ
คาดว่าจะสามารถเริ่มดำเนินการผลิตได้ในปลายปี 2548
ซึ่งจะทำให้ความสามารถในการทำกำไรของบริษัทฯ จะดีขึ้นอย่างแน่นอน
เมื่อโครงการเหมืองแร่ทองคำของบริษัทฯ เริ่มดำเนินการ